Пекарчићи ми смо били,о хлебу смо научили

Допунска школа српског језика у Вићенци

 Петнаестог децембарског дана учионица у којој наставу српског језика похађа најмлађа група ученика Допунске школе српског језика ,,Свети Сава“ у Вићенци претворена је у играоницу и маштаоницу.

 Радост долазећих божићних и новогодишњих празника и узбуђење због одласка малишана у свој завичај могла се приметити на њиховим лицима.

 Радују се сусрету са најмилијима,али их на домовину подсети мирис топлог хлеба,нежног и топлог као веште руке наших мама и бака.

 Десет вредних ђака,узраста од 6 до 9 година са неописивом радошћу уживали су у улози пекара.

 Час је почео композицијом ,,Пекарчић“.Кроз игролике активности.Ученици стављају беле пекарске капе које су направиле њихове вредне руке,подстакнути маштом.Разговарамо о томе како је пекар обучен,које је боје његово одело,који алат користи...

 Текст ,,Хлеб“ , В. Андрић подстакао је ученике на размишљање о томе колико вредних људи учествује у чаролији која се зове припремање хлеба и да је труд који уложи свако од њих подједнако битан и вредан поштовања.

 Затим су открили чаробне састојке који су нам потребни за припремање хлеба.

 Машта их је одвела у земљу Хлебију у којој су их дочекали пекари,мноштво славских колча ,чесница,младенчића,переце,а пекаре су биле пуне деце.Имали су задатак да пробају што више хлебова и пецива и да запишу рецепте које ће понети најмилијима. Другарима су поклонили по једну папирну оклагију на којој су писали мудре мисли :

-У ратара црне руке,а бела погача.

-Ко тебе каменом,ти њега хлебом.

-Добар као хлеб.

-Хоће хлеба преко погаче.

 Из Хлебије су се вратили са прегршт лепих утисака.Вредно се припремамо за предстојеће празнике.Радујемо се одласку у завичај.

 Радосни,уз најлепше жеље ,час завршавамо стиховима:

Врсте хлеба

Од кукуруза,ражи или пшенице,

Најлепше је његово румено лице.

Додаћемо брашно,воду ,квасац и мало соли,

Хлеб се поштује,хлеб се воли.

Када Срби Славу славе ,

Славски колач тада праве.

Мами се осмех види на лицу

док за Божић прави чесницу.

Ивана Марјановић